als_Latn dik_Latn tur_Latn
Bashkimi Europian ka përshëndetur përzgjedhjen e anëtarëve të Kolegjit të Apelimit. Përmes një postimi në rrjetin social “Twitter”, delegacioni i BE në vendin tonë thotë se se Shqipëria ka bërë një hap para drejt implementimit të vettingut.
Në një votim të fshehtë, Komisioni ad hoc me 6 anëtarë votoi sot kandidatët që do të jenë pjesë e Kolegjit të Posaçëm të Apelimit, një nga tre institucionet që do të bëjë procesin e rivlerësimit (vettingut) të gjyqtarëve dhe prokurorëve shqiptarë.
Pas votimit elektronik 6 kandidatët e shpallur fitues janë: Ardian Hajdari; Natasha Mulaj, Sokol Çomo, Ina Rama, Luan Daci dhe Albana Shtylla.
Ndërsa gjyqtari i 7 fitues për Kolegjin e Apelimit, pas shortit me gogla, rezultoi Rezarta Schutz.
Pas shortit tjetër me gogla dolën dhe dy fituesit për anëtarë zëvendësues në Kolegj. Zëvendësues i parë i këtij organi do të jetë Mimoza Tasi, ndërsa zëvendësues i dytë, do të jetë Etleva Paplekaj.
Procedurat e votimit u drejtuan nga anetarja e komisionit ad hoc, Vasilika Hysi dhe sekretaria teknike.
Të pranishëm në votim ishin dhe ambasadorët e SHBA-së dhe BE-së, Donald Lu dhe Romana Vlahutin, si dhe përfaqësues të misioneve ndërkombëtare, mjaft të angazhuar gjatë procesit të reformës në drejtësi, në Shqipëri.
9 emrat e përzgjedhur pritet që brenda 10 ditësh, t’i kalojnë për miratim Kuvendit. Lista e kandidatëve votohet në bllok, dhe kërkon shumicë të cilësuar, 3/5 e votave të gjithë anëtarëve të parlamentit.
Kolegji i Posaçëm i Apelimit, bashkë me Komisionin e Pavarur të Kualifikimit dhe komisionerët publikë, përbëjnë tre institucionet që do të realizojnë procesin e rivlerësimit të gjyqtarëve dhe prokurorëve.
(BalkanWeb)
als_Latn als_Latn als_Latn als_Latn als_Latn als_Latn als_Latn als_Latn als_Latn bos_Latn